डॉक सारांशित करण्यासाठी: प्रत्येक नेपाळी महिन्याच्या तिसऱ्या शुक्रवारी होणाऱ्या या पार्टीची सुरुवात महाराज वीरेंद्र यांनी 1972 मध्ये राजकारभार सांभाळल्यानंतर केली होती. 

एका महिन्यापूर्वी झालेली पार्टी महेंद्र मंजिलमध्ये झाली होती. त्याठिकाणी महाराज वीरेंद्र यांच्या सावत्र आई आणि माजी नेपाळ नरेश महेंद्र यांच्या दुसऱ्या पत्नी रत्नादेवी राहायच्या. शर्ट आणि पायजमा परिधान केलेले युवराज दीपेंद्र त्यांचे एडीसी मेजर गजेंद्र बोहरा यांच्याबरोबर सायंकाळी 6 वाजून 45 मिनिटांनी बिलियर्ड्स रूममध्ये पोहोचले होते. त्यांनी मेजर बोहरा यांच्याबरोबर काही वेळ बिलियर्ड्सच्या काही शॉट्सचा सरावही केला होता.

पार्टीमध्ये सर्वांत आधी महाराज वीरेंद्र यांचे भाऊजी आणि भारतातील सरगुजा प्रांताचे राजकुमार राहिलेले महेश्वर कुमार सिंह हे पोहोचले होते. ते बिलियर्ड्स रूममध्ये घुसले तर युवराज दीपेंद्रने त्यांचं स्वागत केलं. आपल्याला काय प्यायला आवडेल असं त्यांना विचारलं? त्यावर महेश्वर सिंह यांनी फेमस ग्राऊस असं उत्तर दिलं. 

थोड्या वेळात लाल साडी परिधान केलेल्या महाराणी ऐश्वर्य आणि महाराज वीरेंद्र यांच्या तिन्ही बहिणी राजकुमारी शोभा, शांती आणि शारदाही पोहोचल्या. सुमारे 7 वाजून 40 मिनिटांनी दीपेंद्रचे चुलत भाऊ पारस त्यांची आई राजकुमारी कोमल, बहीण प्रेरणा आणि पत्नी हिमानीबरोबर पोहोचले.

महाराज वीरेंद्र यांना यायला थोडा उशीर झाला कारण ते एका वृत्तपत्राचे संपादक माधव रिमाल यांना मुलाखत देत होते. यादरम्यानच महाराजांच्या आई त्यांच्या मर्सिडीजमध्ये पोहोचल्या. एका हातात त्यांची पर्स आणि दुसऱ्या हातामध्ये हाताने हवा घेण्याचा पंखा होता. त्या बिलियर्ड्स रूमला लागून असलेल्या एका छोट्याशा खोलीत जाऊन बसल्या. 

काही मिनिटांनी बिलियर्ड्स रूमचे दार उघडले आणि महाराजा वीरेंद्र यांनी आत प्रवेश केला. कारने येण्याऐवजी ते कार्यालयातून पायी तिथे आले होते. त्यांचे एडीसी सुंदर प्रताप राणा त्यांना दरवाजापर्यंत सोडून निघून गेले, कारण त्यांना एका खासगी पार्टीला जायचं होतं शिवाय त्याठिकाणी कुटुंबाबाहेरील लोकांना थांबण्याची परवानगी नव्हती. ते सरळ त्यांच्या आईकडे गेले.

दीपेंद्र यांना त्यांच्या बेडरूममध्ये नेले 

यादरम्यान दीपेंद्र यांना नशा चढल्याचं सर्वांच्या लक्षात आलं. त्यांना नीट बोलता येत नव्हतं आणि उभंही राहता येत नव्हतं. काही मिनिटांमध्येच ते खाली पडले. त्यावेळी रात्रीचे साडेआठ वाजले होते....\nडॉक सारख्याच भाषेत सारांश:
1 जून, 2001 च्या सायंकाळी नेपाळच्या राजाचं निवासस्थान असलेल्या नारायणहिती महालाच्या त्रिभुवन सदनामध्ये एक पार्टी होणार होती आणि या पार्टीचे आयोजक होते युवराज दीपेंद्र.